Ο **Αλεσσάντρο Ντελ Πιέρο** (ιταλικά: *Alessandro Del Piero*, γενν. 9 Νοεμβρίου 1974) είναι Ιταλός πρώην ποδοσφαιριστής που αγωνιζόταν ως επιθετικός. Θεωρείται ένας από τους καλύτερους ποδοσφαιριστές της γενιάς του.

Ο Πελέ έχει συμπεριλάβει τον Ντελ Πιέρο στους 125 πιο σπουδαίους εν ζωή ποδοσφαιριστές. Η ΟΥΕΦΑ τον έχει συμπεριλάβει στη λίστα με τους κορυφαίους Ευρωπαίους ποδοσφαιριστές των τελευταίων 50 χρόνων. Το 2000, ο Ντελ Πιέρο ήταν ο πιο ακριβοπληρωμένος ποδοσφαιριστής στον κόσμο σε ό,τι αφορά έσοδα από μισθούς, μπόνους και διαφημίσεις. 

Συνήθως αγωνιζόταν ως δεύτερος επιθετικός. Η θέση του είναι ανάμεσα στους μέσους και τους επιθετικούς. Ήταν ιδιαίτερα δημιουργικός στην επίθεση, πολύ καλός στο να δημιουργεί ευκαιρίες για τους συμπαίκτες του και ικανός σκόρερ. Είναι γνωστός για την ευστοχία του στα πέναλτι κι ακόμα περισσότερο για τις αριστοτεχνικές εκτελέσεις του στα φάουλ. Τέλος, έχει καταξιωθεί για τα ψηλοκρεμαστά του πλασέ έξω απ' τη μεγάλη περιοχή.

Κατέχει το ρεκόρ με τα περισσότερα τέρματα στη Γιουβέντους (209), ενώ στις 6 Απριλίου 2008, έγινε και ο παίκτης με τις περισσότερες συμμετοχές (705). Όσον αφορά την κορυφαία διασυλλογική διοργάνωση, το Τσάμπιονς Λιγκ, είναι έκτος στον πίνακα των κορυφαίων σκόρερ όλων των εποχών. Ο Ντελ Πιέρο έχει σκοράρει σε όλες τις διοργανώσεις στις οποίες είχε αγωνιστεί. 

Στην εθνική ομάδα, είναι δεύτερος στον πίνακα των σκόρερ μαζί με τον Ρομπέρτο Μπάτζιο.

Καριέρα σε συλλόγους
--------------------

Στην παιδική ομάδα του AC San Vendemiano, ο Ντελ Πιέρο αγωνίζονται ως τερματοφύλακας. Ο μεγάλος του αδερφός όμως, διέκρινε ότι ο μικρός είναι πολύ καλός στην επίθεση κι έτσι, ο Ντελ Πιέρο άλλαξε θέση.

Το 1988, σε ηλικία 13 ετών, σε έναν αγώνα της ομάδας που αγωνίζονταν τον είδε ένας ανιχνευτής ταλέντων. Ο Ντελ Πιέρο ξεκίνησε να αγωνίζεται στην Πάντοβα. Πρώτη φορά έπαιξε ως επαγγελματίας το 1991 που αγωνίστηκε σε 4 αγώνες στη δεύτερη κατηγορία της Ιταλίας. Την επόμενη χρονιά αγωνίστηκε σε 10 αγώνες της Πάντοβα και σκόραρε και το πρώτο του γκολ σε επαγγελματικό επίπεδο.

Το 1993 πήρε μεταγραφή για τη "Μεγάλη Κυρία" του ιταλικού ποδοσφαίρου, τη Γιουβέντους. Ο πρώτος του αγώνας στην μεγάλη κατηγορία ήταν εναντίον της Φότζια. Στον επόμενο αγώνα, με αντίπαλο τη Ρετζιάνα, μπήκε ως αλλαγή και σκόραρε για πρώτη φορά με τα χρώματα του συλλόγου. Την πρώτη φορά που αγωνίστηκε ως βασικός εναντίον της Πάρμα, πέτυχε χατ-τρικ. Κατέκτησε το πρωτάθλημα, η οποία δεν είχε πάρει αυτό το τρόπαιο για 8 χρόνια. Με τη Γιουβέντους έχει κερδίσει 7 πρωταθλήματα, ένα Τσάμπιονς Λιγκ και ένα διηπειρωτικό την ίδια χρονιά. Η περίοδος 1997–1998 ήταν η καλύτερη της καριέρας του. Κι αυτό διότι σκόραρε 21 φορές στο πρωτάθλημα και άλλες 10 φορές στο Τσάμπιονς Λιγκ. Και στις δύο διοργανώσεις ανακηρύχθηκε πρώτος σκόρερ. 

Την περιόδο 1998–1999 σε αγώνα με την Ουντινέζε τραυματίστηκε σοβαρά στο γόνατο κι έμεινε εκτός για σημαντικό διάστημα της χρονιάς. 

Ο Ντελ Πιέρο επέστρεψε στις πολύ καλές εμφανίσεις τη σεζόν 2006–07. Σκόραρε 20 γκολ σ' όλες τις διοργανώσεις. Την επόμενη χρονιά, ο ρόλος του άλλαξε με την έλευση του Καπέλλο στο ρόλο του προπονητή. Επέλεξε να τον κρατά στον πάγκο και να τον βάζει ως αλλαγή. Ο Ντελ Πιέρο κι εκεί τα κατάφερε, αφού σκόραρε 6 φορές ως αλλαγή. Στις 10 Ιανουαρίου 2006, σημείωσε χατ-τρικ κόντρα στη Φιορεντίνα και έφτασε τα 185 γκολ καταρρίπτοντας το ρεκόρ των 182 γκολ του Τζιαμπιέρο Μπονιπέρτι.

Με τη Γιουβέντους το 2008
Μετά το σκάνδαλο Καλτσιόπολι (Calciopoli), η ομάδα υποβιβάστηκε στη δεύτερη κατηγορία. Ο Ντελ Πιέρο επέλεξε να παραμείνει και να ηγηθεί της ομάδας για επάνοδο στην πρώτη κατηγορία. Τόνισε ότι αυτό έπρεπε να κάνουν όλοι οι παίκτες. 

Στον τελευταίο αγώνα της χρονιάς 2007–2008, σκόραρε δύο γκολ και ανακηρύχθηκε για πρώτη φορά πρώτος σκόρερ του πρωταθλήματος. Έγινε ο δεύτερος Ιταλός στην ιστορία που καταφέρνει να βγει δύο συνεχόμενες χρονιές πρώτος σκόρερ σε δύο διαφορετικά πρωταθλήματα (δεύτερη και πρώτη κατηγορία Ιταλίας). Ο άλλος παίκτης που το 'χει καταφέρει είναι ο Πάολο Ρόσι. 

Στις 21 Οκτωβρίου 2008, στον εντός έδρας αγώνα με τη Ρεάλ Μαδρίτης για το Τσάμπιονς Λιγκ, απέδειξε γι' ακόμη μια φορά την κλάση του με ένα άπιαστο πλασέ, το οποίο κατέληξε στη γωνία του Ίκερ Κασίγιας. 
Στη ρεβάνς στο Σαντιάγκο Μπερναμπέου, στις 5 Νοεμβρίου, ο Ντελ Πιέρο σκόραρε δύο φορές και χάρισε στη Γιουβέντους μια μεγάλη νίκη και παράλληλα της έδωσε το εισιτήριο για την επόμενη φάση της διοργάνωσης. Το δεύτερο του γκολ προήλθε από εκτέλεση φάουλ. Πέρασε την μπάλα όμορφα πάνω από το τείχος με φάλτσο και αυτή κατέληξε στη γωνία. Ο Ισπανός τερματοφύλακας δεν κατάλαβε καν ότι μπήκε γκολ. Όταν ο Ρανιέρι αποφάσισε να τον αντικαταστήσει, όλο το γήπεδο σηκώθηκε όρθιο για να τον χειροκροτήσει. 

Το 2012 η Γιουβέντους ανακοίνωσε πως δεν θα προχωρήσει σε ανανέωση της συνεργασίας της με τον παίκτη. Ο τελευταίος του αγώνας ήταν αυτός του τελικό του Κύπελλου κόντρα στην ομάδα της Νάπολι. Τελείωσε την καριέρα του στην μεγάλη ιταλική ομάδα με 290 τέρματα σε 705 επίσημες εμφανίσεις. 

Το διάστημα 2012-2014 αγωνίστηκε στην Αυστραλία, ενώ έκλεισε την καριέρα του στην Ινδία στη Δυναμό Δελχί σε ηλικία 40 ετών.

Διεθνής καριέρα
---------------

Ο Ντελ Πιέρο είναι ο 4ος σκόρερ της εθνικής Ιταλίας. Ξεκίνησε την καριέρα με το εθνόσημο στο ευρωπαϊκό πρωτάθλημα το 1996 , όμως αγωνίστηκε μόνο σε έναν αγώνα, στο πρώτο ημίχρονο στον αγώνα Ρωσίας - Ιταλίας. Στον τελικό του ευρωπαϊκού πρωταθλήματος κόντρα στη Γαλλία το 2000, ο Ντελ Πιέρο έχασε δύο σημαντικές ευκαιρίες και η Ιταλία στο τέλος έχασε με 2–1 στην παράταση. Αρκετοί έριξαν το φταίξιμο σε αυτόν και ο ίδιος έχει δηλώσει πως ήταν από τις πιο δύσκολες περιόδους της επαγγελματικής του σταδιοδρομίας. 

Στο Παγκόσμιο Κύπελλο του 2006 που έγινε στη Γερμανία, δεν ξεκίνησε βασικός αλλά έπαιξε στα 2 από τα 3 ματς του ομίλου. Βασικός ήταν στον αγώνα για τη φάση των "16" κόντρα στην Αυστραλία, όπου η Ιταλία κέρδισε με 1–0 στο τέλος του αγώνα. Σκόραρε το δεύτερο γκολ της Ιταλίας στον ημιτελικό με τη Γερμανία και σφράγισε την πρόκριση στο μεγάλο τελικό. Εκεί, ο αγώνας με τη Γαλλία οδηγήθηκε στην παράταση κι αργότερα στα πέναλτι όπου και ευστόχησε στην προσπάθειά του. Η Ιταλία κέρδισε το τέταρτο Παγκόσμιο Κύπελλο της και ο Ντελ Πιέρο δήλωσε πως η κατάκτηση του Παγκοσμίου Κυπέλλου αποτελούσε παιδικό του όνειρο.

Διακρίσεις
----------

Με τη Γιουβέντους

* Πρωταθλήματα (8) : 1994-95, 1996-97, 1997-98, 2001-02, 2002-03, 2004-05, 2005-06, 2011-2012
* Κύπελλο Ιταλίας (1) : 1994-95
* Ιταλικό Σούπερ Καπ (4) : 1995, 1997, 2002, 2003
* Τσάμπιονς Λιγκ (1) : 1995-96
* ΟΥΕΦΑ Σούπερ Καπ (1) : 1996
* Διηπειρωτικό κύπελλο (1) : 1996
* Κύπελλο Ιντερτότο ΟΥΕΦΑ (1) : 1999

Με την Εθνική Ιταλίας:

* UEFA Ευρωπαϊκό Πρωτάθλημα κάτω των 21 ετών (2) : 1994, 1996
* Παγκόσμιο Κύπελλο Ποδοσφαίρου (1) : 2006
* Ευρωπαϊκό Πρωτάθλημα ποδοσφαίρου 2η θέση: 2000

**Ατομικές**

* Ιταλός παίκτης της χρονιάς : 1998
* Τσάμπιονς Λιγκ Πρώτος σκόρερ: 1998
* FIFA 100
* Κύπελλο Ιταλίας πρώτος σκόρερ: 2006
* Golden Foot ("Χρυσό Πόδι") : 2007
* Β' Ιταλίας Πρώτος σκόρερ: 2007
* Α' Ιταλίας Πρώτος σκόρερ: 2008
* Τσάμπιονς Λιγκ 10 Χρόνια - Καλύτερος επιθετικός
* Πρώτος σκόρερ στην ιστορία της Γιουβέντους
* Πρώτος σε συμμετοχές παίκτης της Γιουβέντους

Παραπομπές
----------

1. ↑  «Fifa names greatest list» (στα αγγλικά). 2004-03-04.. Ανακτήθηκε στις 2024-03-22.
2. ↑  «Juve, come Del Piero nessuno mai - Juventus / Serie A / Calcio - Tuttosport». *web.archive.org*. 2 Φεβρουαρίου 2014. Ανακτήθηκε στις 22 Μαρτίου 2024.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αλεσσάντρο Ντελ Πιέρο** |

* Ντελ Πιέρο - Επίσημος ιστότοπος της Γιουβέντους
* Αλεσσάντρο Ντελ Πιέρο στη FIFA (αρχειοθετημένος) (Αγγλικά)Edit on Wikidata

* Αλεσσάντρο Ντελ Πιέρο στην UEFA (Αγγλικά)Edit on Wikidata

* Αλεσσάντρο Ντελ Πιέρο's προφίλ παίκτη στο National-Football-Teams.comEdit on Wikidata

* Αλεσσάντρο Ντελ Πιέρο στην IMDb (Αγγλικά)Edit on Wikidata


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
FIFA 100 |
| --- |
|  |
| UEFA | 
* Ανρί
* Β. βαν ντερ Κέρκοφ
* Ρ. βαν ντερ Κέρκοφ
* βαν Μπάστεν
* Βαν Ντερ Ελστ
* βαν Νίστελροϊ
* Βιεϊρά
* Βιέρι
* Γκούλιτ
* Εμρέ
* Εουσέμπιο
* Ζέελερ
* Ζέεντορφ
* Ζιντάν
* Καν
* Καντονά
* Κέλεμανς
* Κίγκαν
* Κιν
* Κλάιφερτ
* Κλίνσμαν
* Κοπά
* Κρόιφ
* Μ. Λάουντρουπ
* Μπ. Λάουντρουπ
* Λίνεκερ
* Λουίς Ενρίκε
* Μάγιερ
* Μάζοπουστ
* Μαλντίνι
* Μπάλακ
* Μπανκς
* Μπαρέζι
* Μπάτζιο
* Μπεκενμπάουερ
* Μπέκαμ
* Μπέκραμπ
* Μπέργκομι
* Μπεστ
* Μπόνιεκ
* Μπονιπέρτι
* Μπράιτνερ
* Μπουτραγκένιο
* Μπουφόν
* Ματέους
* Μύλερ
* Νέντβεντ
* Νέσκενς
* Νέστα
* Ντάβιντς
* Νταλγκλίς
* Ντασαέφ
* Ντελ Πιέρο
* Ντεσαϊγί
* Ντεσάν
* Όουεν
* Παπέν
* Πιρές
* Πλατινί
* Πούσκας
* Πφαφ
* Ραούλ
* Ρένσενμπρινκ
* Ράικαρτ
* Ριβέρα
* Σμάιχελ
* Ρόσι
* Ρούι Κόστα
* Ρουμενίγκε
* Ρουστού
* Σεβτσένκο
* Σίρερ
* Σούκερ
* Στόιτσκοφ
* Τζοφ
* Τόττι
* Τουράμ
* Τρεζόρ
* Τρεζεγκέ
* Τσάρλτον
* Φακέτι
* Φίγκο
* Φονταίν
* Χάτζι
 |
|  |
| CONMEBOL | 
* Βαλντεράμα
* Βερόν
* Ζαμοράνο
* Ζανέττι
* Ζίκο
* Κάρλος Αλμπέρτο Τόρες
* Καφού
* Κέμπες
* Κουμπίγιας
* Κρέσπο
* Μαραντόνα
* Μπατιστούτα
* Νίλτον Σάντος
* Ντι Στέφανο
* Πασαρέλα
* Πελέ
* Ριβάλντο
* Ριβελίνο
* Ρομπέρτο Κάρλος
* Ρομάριο
* Ρομερίτο
* Ροναλντίνιο
* Ρονάλντο
* Σαβιόλα
* Τζαλμά Σάντος
* Σιβόρι
* Σόκρατες
* Τζούνιορ
* Φαλκάο
* Φιγκερόα
* Φραντσεσκόλι
 |
|  |
| CAF | 
* Αντέμπι Πελέ
* Γουεά
* Ντιούφ
* Μιλά
* Οκότσα
 |
|  |
| CONCACAF | 
* Έικερς
* Σάντσες
* Χαμ
 |
|  |
| AFC | 
* Νακάτα
* Χονγκ
 |

 |

|  |  |  |  |  |
| --- | --- | --- | --- | --- |
| 

| π • σ • ε
**Εθνική Ιταλίας – Μουντιάλ 2002** |
| --- |
|  |
|  | 
* 1 Μπουφόν
* 2 Πανούτσι
* 3 Μαλντίνι (c)
* 4 Κόκο
* 5 Καναβάρο
* 6 Ζανέτι
* 7 Ντελ Πιέρο
* 8 Γκατούζο
* 9 Ιντζάγκι
* 10 Τότι
* 11 Ντόνι
* 12 Αμπιάτι
* 13 Νέστα
* 14 Ντι Μπιάτζο
* 15 Ιουλιάνο
* 16 ντι Λίβιο
* 17 Τομάσι
* 18 Ντελβέκιο
* 19 Τζαμπρότα
* 20 Μοντέλα
* 21 Βιέρι
* 22 Τόλντο
* 23 Ματεράτσι
* Προπονητής: Τραπατόνι
 |

 |

|  |  |  |  |  |
| --- | --- | --- | --- | --- |
| 

| π • σ • ε
**Εθνική Ιταλίας Μουντιάλ 2006** (πρωταθλητές) |
| --- |
|  |
|  | 
* 1 Μπουφόν
* 2 Τζακάρντο
* 3 Γκρόσο
* 4 Ντε Ρόσι
* 5 Καναβάρο (c)
* 6 Μπαρτζάλι
* 7 Ντελ Πιέρο
* 8 Γκατούζο
* 9 Τόνι
* 10 Τότι
* 11 Τζιλαρντίνο
* 12 Περούτσι
* 13 Νέστα
* 14 Αμέλια
* 15 Ιακουίντα
* 16 Καμορανέζι
* 17 Μπαρόνε
* 18 Ιντζάγκι
* 19 Τζαμπρότα
* 20 Περότα
* 21 Πίρλο
* 22 Όντο
* 23 Ματεράτσι
* Προπονητής: Λίπι
 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ποδόσφαιρο
* Πύλη:Ιταλία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 7154077
* LCCN: no2006112337
* ISNI: 0000 0001 1487 409X
* GND: 133131467
* NDL: 00839893
* ICCU: UBOV635119

 |

 |